Andrius Kubilius

Andrius Kubilius (født 1956) er en litauisk politiker. Han er fra 1. desember medlem av Ursula von der Leyens andre europakommisjon.Han var tidligere statsminister i Litauen 1999–2000 og 2008–2012. Han var partileder i det konservative partiet Fedrelandsforbundet – litauiske kristendemokrater 2003–2015.

Kubilius blei født og vokste opp i Vilnius. Han studerte fysikk på Universitetet i Vilnius, og fram til 1990 var han ansatt på universitetet. Han blei medlem i den opposisjonelle bevegelsen Sąjūdis, som jobba for litauisk selvstendighet fra Sovjetunionen. Da dette målet blei oppnådd, blei Kubilius valgt inn i nasjonalforsamlinga i 1992. Han blei med i Fedrelandsforbundet i 1993. 

Kubilius blei i 1998 tildelt storkors av Den Kongelige Norske Fortjenstorden.Norges statskalender 2011. Norwegian Government Yearbook. Fortegnelse over konstitusjonelle organer og statsforvaltningen mv., Oslo: Kommuneforlaget, s. 657.

Han er gift og har to sønner. Kona er fiolinist i Det litauiske nasjonale symfoniorkesteret.

 Referanser 

 Eksterne lenker 




Kubilius, Andrius
Kategori:Den Kongelige Norske Fortjenstorden
Kategori:Personer fra Vilnius
Kategori:Litauiske statsministre
Kategori:Medlemmer av Europaparlamentet
Kategori:Europakommissærer